Iqembu Lama Elders Likhuthaza UKuncediswa KweZimbabwe
Embikweni wayo linhlanganiso iveza ukuthi isilobele amazwe athuthukileyo agoqela iMelika leBhilithani ewakhuthaza ukuthi aphathise iZim
Inhlanganiso yabantuabahloniphekayo emhlabeni jikelele, abanye babo abake baba ngoMongameli, eye The Elders sikhuthaze amazwe athuthukileyo agoqela iMelika leBhilithani ukuthiaphathise ele Zimbabwe ukuvuselela umnotho. Embikweni wayo ewethule ngolweSine linhlanganisoikhuthaze ukuthi amazwe athuthukileyo aphathise eleZimbabwe njengobasokulohulumende womanyano. Umfundisi Desmond Tutu, olilunga lalinhlanganisouthe ngokwala ukuncedisa iZimbabwe, amazwe la afaka uzulu jikelele engozinienkulu ngoba kunguye obhekana lobunzima bokubhidlika kwenotho. Amazwi kaTutuagcizelelwe nguMnu Koffi Annan, yena othi kumele amazwe athuthukileyo aphathisengemali, uncedo lokudla kanye lakho konke okuphathelane lenhlalakahle kazulu. Inhlanganiso le ithi silobele amazwe alitshumi lathoba minwemibili, agoqela i Australia, Canada, Finland, Japan, Italy, Netherlands lamanyeewakhuthaza ukuthi aphe uhulumende weZimbabwe uncedo enelise ukususa ilizweebunzimeni elibhekane labo. Kolunye uhlangothi, umphathintambo wezemali uMnu Tendai Biti wazise ngolweSine ngemva kokukhulumisana leziphathamandla zeAfrican Export-Import Bank ukuthi leli bhanga linikeze iZimbabwe imali engange US$250 million yokuvuselela amankampani kugatsha lwezenjiwayo. UMnu Bitiwazise njalo ukuthi ibhanga leEastern and Southern African Trade and Development Bank lona linikeze iZimbabwe i US$178 million. Uthi limaliizaphathisa kugatsha lwezenjiwayo, ezokulima njalo enye yayo bazayiphaamabhanga apha izikwelede. IZimbabwe ithole njalo imali engange US$400 million evela ku COMESA, iSouth Africa kanye leBotswana kumaviki ambalwa edluleyo. Uhulumende uthi ufuna imali engafika US$10 billion eyokuvuselelaumnotho ukuthi ume ngezinyawo. Laloba inhlanganiso yeThe Elders ikhuthaza ukuthiamazwe athuthukileyo aphathise, amazwe afana leMelika leBhilithani sekubekesobala ukuthi kasoze ephathisa iZimbabwe ngemali nxa kungakabi lenguqukoekhanyayo, uhulumende sehlonipha ilungelo loluntu. Ingcwethi ecubungulaezombusazwe uMnu Immanuel Hlabangana uthi uyayisekela inkuthazo ye The Elders,esithi lesi sokuyisikhathi sokuthi amazwe omhlaba aphathise eleZimbabwe.